CELEX: 62009CJ0518
Language: el
Date: 2011-07-21 00:00:00
Title: Απόφαση του Δικαστηρίου (πέμπτο τμήμα) της 21ης Ιουλίου  2011. # Ευρωπαϊκή Επιτροπή κατά Πορτογαλικής Δημοκρατίας. # Παράβαση κράτους μέλους - Ελευθερία εγκαταστάσεως και ελεύθερη παροχή υπηρεσιών - Άσκηση δραστηριοτήτων συναλλαγών επί ακινήτων. # Υπόθεση C-518/09.

Απόφαση του Δικαστηρίου (πέμπτο τμήμα) της 21ης Ιουλίου 2011 – Επιτροπή κατά Πορτογαλίας
      (Υπόθεση C‑518/09)
      «Παράβαση κράτους μέλους – Ελευθερία εγκαταστάσεως και ελεύθερη παροχή υπηρεσιών – Άσκηση δραστηριοτήτων συναλλαγών επί ακινήτων»
      1.                     Ελευθερία εγκαταστάσεως – Ελεύθερη παροχή υπηρεσιών – Περιορισμοί – Εθνική ρύθμιση η οποία δεν διακρίνει μεταξύ της ελεύθερης
            εγκαταστάσεως και της ελεύθερης παροχής υπηρεσιών για τις κτηματομεσιτικές εταιρίες και τους κτηματομεσίτες – Υποχρέωση συστάσεως
            κτηματομεσιτικού γραφείου εντός του οικείου κράτους μέλους η οποία επιβάλλεται στις κτηματομεσιτικές εταιρίες και στους κτηματομεσίτες
            άλλων κρατών μελών προκειμένου να μπορούν να ασκούν τη δραστηριότητά τους εντός του κράτους μέλους αυτού – Δεν επιτρέπεται
            – Δικαιολόγηση – Δεν υφίσταται (Άρθρα 49 ΣΛΕΕ και 56 ΣΛΕΕ) (βλ. σκέψεις 61-75, 87 και διατακτ.)
      2.                     Ελεύθερη παροχή υπηρεσιών – Περιορισμοί – Εθνική ρύθμιση επιβάλλουσα, αφενός, στις κτηματομεσιτικές εταιρίες και στους κτηματομεσίτες
            υποχρέωση να συνάψουν σύμβαση ασφαλίσεως σύμφωνα με τη νομοθεσία του κράτους μέλους αυτού και να διαθέτουν θετικά ίδια κεφάλαια
            και, αφετέρου, να υποβάλλονται οι εταιρίες αυτές στον πλήρη πειθαρχικό έλεγχο του εθνικού οργανισμού που είναι αρμόδιος για
            τον οικοδομικό τομέα – Δεν επιτρέπεται – Δικαιολόγηση – Δεν υφίσταται (Άρθρο 56 ΣΛΕΕ) (βλ. σκέψεις 76-84, 87 και διατακτ.)
      3.                     Ελεύθερη παροχή υπηρεσιών – Περιορισμοί – Εθνική ρύθμιση επιβάλλουσα στις κτηματομεσιτικές εταιρίες την υποχρέωση να ασκούν
            αποκλειστικώς τη δραστηριότητά τους, αποκλειομένης της διαχειρίσεως ακινήτων για λογαριασμό τρίτου, και στους κτηματομεσίτες
            την υποχρέωση να ασκούν αποκλειστικώς τη δραστηριότητά τους – Δεν επιτρέπεται – Δικαιολόγηση – Δεν υφίσταται (Άρθρο 56 ΣΛΕΕ)
            (βλ. σκέψεις 64-66, 85-87 και διατακτ.)
      Αντικείμενο
      
         
               Παράβαση κράτους μέλους – Παράβαση των άρθρων 49 ΣΛΕΕ και 56 ΣΛΕΕ – Άσκηση δραστηριοτήτων συναλλαγών επί ακινήτων
            Διατακτικό
      Το Δικαστήριο αποφασίζει:
      
         
                  1)
               
               
                  
               
               
                  	Η Πορτογαλική Δημοκρατία,
               
            –        επιτρέποντας την άσκηση κτηματομεσιτικών δραστηριοτήτων μόνον στο πλαίσιο κτηματομεσιτικού γραφείου,
      –        επιβάλλοντας στις κτηματομεσιτικές εταιρίες και στους κτηματομεσίτες που είναι εγκατεστημένοι εντός άλλων κρατών μελών την
         υποχρέωση να καλύπτονται για την επαγγελματική ευθύνη τους με σύμβαση ασφαλίσεως σύμφωνη με την πορτογαλική νομοθεσία,
      
      –        επιβάλλοντας στις κτηματομεσιτικές εταιρίες που είναι εγκατεστημένες εντός άλλων κρατών μελών την υποχρέωση να διαθέτουν θετικά
         ίδια κεφάλαια σύμφωνα με τη νομοθεσία αυτή,
      
      –        υποβάλλοντας τις κτηματομεσιτικές εταιρίες και τους κτηματομεσίτες που είναι εγκατεστημένοι εντός άλλων κρατών μελών στον
         πλήρη πειθαρχικό έλεγχο του Instituto da Construção e do Imobiliário IP,
      
      παρέβη τις υποχρεώσεις που υπέχει από το άρθρο 56 ΣΛΕΕ, και
      –        επιβάλλοντας στις κτηματομεσιτικές εταιρίες την υποχρέωση να ασκούν αποκλειστικώς κτηματομεσιτικές δραστηριότητες, αποκλειομένης
         της διαχειρίσεως ακινήτων για λογαριασμό τρίτου, και
      
      –        επιβάλλοντας στους κτηματομεσίτες την υποχρέωση να ασκούν αποκλειστικώς τη δραστηριότητα κτηματομεσίτη, 
      παρέβη τις υποχρεώσεις που υπέχει δυνάμει των άρθρων 49 ΣΛΕΕ και 56 ΣΛΕΕ
      
         
                  2)
               
               
                  
               
               
                  	Καταδικάζει την Πορτογαλική Δημοκρατία στα δικαστικά έξοδα.